இந்தப் பேராபத்து அடுத்த சில ஆண்டுகளில் மொத்த தமிழினத்துக்கும் வரும். ஏனென்றால், தமிழர்களுக்குத் தங்களைப் பாதுகாத்துக்கொள்ளும் இறையாண்மை அதிகாரம் இல்லை. இந்தியப் பெருங்கடலைத் தங்கள் கட்டுப்பாட்டில் வைத்திருக்கும் நாடுகளில் தமிழர்கள்தான் வாழ்ந்துவருகிறார்கள். சிங்கப்பூர், பர்மா, மலேசியா, தமிழீழம், தமிழ்நாடு, மாலத்தீவு, மொரீஷியஸ், சேய்ச்சல்ஸ், தென் ஆப்பிரிக்கா போன்ற அனைத்துப் பகுதிகளிலும் உள்ள தமிழர்களுக்குப் பிரச்னை வரும். அப்போது தமிழர்கள் என்ன செய்வார்கள்? எந்த நாடும் உதவி செய்ய முன்வராது. வரும் நாடுகளும் உதவி செய்வதுபோல நடித்து இந்தியப் பெருங்கடலை ஆட்சி செய்யும் அதிகாரத்தை எடுத்துக்கொள்வதுதான் நோக்கமாக இருக்கும். இந்த உண்மையைத் தமிழர்கள் அனைவரும் புரிந்துகொள்ள வேண்டும்''.